Alt i [[universet]] blev nu anset som noget, det var muligt for mennesket at kunne nærme sig med sin tanke. Det er fra [[pythagoræer]]ne, vi har fået ordet "matematik", af græsk ''mathēmatikē téchnē'' (= læreteknik, kunsten at lære). En af deres indsigter var, at alt i virkeligheden kan tilbageføres til tal, samt forhold tallene imellem. Det interessante ved Pythagoras' bevægelse er, at man ikke kun skulle frigøre [[sjæl]]en ved hjælp af [[askese]], men også anså filosofiske tanker og videnskabelige studier som en måde at rense sjælen på, parallelt med et fokus på det fysiske helbred<ref name=":0" />. Mange af [[antikken]]s læger var pythagoræere. <ref>Tollefsen, Syse og Nicolaisen: ''Tenkere og ideer'' (s. 41)</ref>
[[Fil:Pythagore-chartres.jpg|thumb|left|Pythagoras som udsmykning; [[Chartres Domkirke|katedralen i Chartres]].]]
[[Fil:Cropped image of Pythagoras from Raphael's School of Athens.jpg|thumb|upright=1.3|left|I dette udsnit af [[Raffaello Santi|Rafaels]] [[freske]] sidder Pythagoras i skægget [[Profilbillede|profil]]. Bag ham ses [[Hypatia af Alexandria]] i en hvid kjole.]]
Pythagoras skal have været den første til at indføre begrebet "[[filosofi]]" som et ord for at beskrive kærlighed til og interesse for [[visdom]], der hjælper sjælen til at finde sig til rette i [[kosmos]].<ref name=":0" /> <ref name=autogeneret1>[https://public.wsu.edu/~delahoyd/mythology/pythagoras.html Pythagoras<!-- Bot genereret titel -->]</ref> Men da han hørte sig omtalt som en af Grækenlands "syv vise mænd" ([[Sofisme|sofister]]), skal han have sagt, at han ikke var nogen sofist/[[vismand]], men en [[filosof]] - en, der elskede visdom. <ref>[http://www.societyforthestudyofwomenphilosophers.org/Themistoclea_of_Delphi.html Themistoclea_of_Delphi<!-- Bot genereret titel -->]</ref>
Filosofi Musik Historie Vegetarer Matematik